9 и 10 милиона килограма чай Darjeeling). Всеки килограм фин чай е получен от повече от 20 000 отделни филиза, обрани на ръка. Това дава представа за количеството човешки труд, необходим за неговото производство.
 Други фактори: „Darjeeling“ е свързан с исторически, традиционни, културни и социални фактори, както и специална уникалност и репутация. В действителност чаят, произвеждан в района на Darjeeling, който има посочените специални характеристики, е известен от дълго време в търговията и в обществото в Индия и в чужбина като чай Darjeeling и като такъв е придобил значителна национална и международна репутация. Всеки член на търговските или обществените среди в Индия или в чужбина, поръчващ чай Darjeeling или виждащ чай, който се рекламира или предлага за продажба като Darjeeling, ще очаква така поръчаният, рекламиран или предложен за продажба чай да бъде чай, култивиран, отгледан и произведен в горепосочения район на област Darjeeling, който има горепосочените специални характеристики. Следователно името „Darjeeling“ за чай от областта Darjeeling в щата Западен Бенгал е придобило специална уникалност и репутация в общественото съзнание, когато се използва във връзка с чай, произведен в горепосочения район на тази област. Така че правото това име да се използва за този чай е част от специфичната репутация на чая, който с право се свързва с този район. Цените на чая Darjeeling също са по-високи от тези на другите сортове чай в Индия и като цяло на световния пазар. С други думи, името „Darjeeling“, когато се използва във връзка с чай, се възприема в Индия като географско указание.
 Препратка към публикуваната спецификация
 http://ec.europa.eu/agriculture/quality/door/publishedName.html?denominationId=1900
 